**П Р О Е К Т Н А Д О Г О В О Р**

**ЗА ВЪЗЛАГАНЕ НА ОБЩЕСТВЕНА ПОРЪЧКА**

 **ЗА УСЛУГА**

Днес, \_\_\_ . \_\_\_ . \_\_\_\_ г., в гр. Русе,

1. **ОБЩИНА РУСЕ,** представлявана от Кмета **ПЛАМЕН ПАСЕВ СТОИЛОВ**, с адрес: пл. „Свобода”, № 6, ЕИК по Булстат: 000530632, наричана по-долу ВЪЗЛОЖИТЕЛ,

и

 **2. „………………………….............”,** ЕИК ..........................., със седалище и адрес на управление в ……………….……………..........................................., представляван/о от …......................................................……………...... - ……………………, определен за Изпълнител след проведена обществена поръчка на основание чл. 194 от ЗОП във връзка с чл. 20, ал. 3, т. 2 от ЗОП, наричано по-долу за краткост ИЗПЪЛНИТЕЛ, от друга страна

 се сключи настоящият договор за вълагане на обещствена поръчка, наричан по-долу за краткост „договор“ с предмет: **„Изготвяне на морфологичен анализ на състава и количеството на битовите отпадъци образувани на територията на община Русе ”**, като страните се споразумяха за следното:

**І. ПРЕДМЕТ НА ДОГОВОРА**

Чл. 1. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши услугите по **изготвяне на морфологичен анализ на състава и количеството на битовите отпадъци образувани на територията на община Русе,**

 (2). Изпълнението на дейностите по договора от ИЗПЪЛНИТЕЛЯ ще бъде извършено в съответствие и съгласно изискванията, заложени в Техническата спецификация на ВЪЗЛОЖИТЕЛЯ и Техническото предложение на ИЗПЪЛНИТЕЛЯ, неразделна част от настоящия договор.

 **ІІ. ЦЕНИ И НАЧИН НА ПЛАЩАНЕ.**

Чл. 2. (1) ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение в размер на ……………. (…..) лева без ДДС или …….(………….) лева с ДДС.

(2). Заплащането се извършва по следният начин:

* Авансово плащане в размер на 30 % от стойността на договора, платимо в 30 дневен срок, след влизане в сила на договора и след представяне от страна на Изпълнителя на надлежно оформена фактура.
* Първо междинно плащане в размер на 10% от стойността на договора, платимо в 30 дневен срок, след предоставяне на Възложителя от страна на Изпълнителя на резултатите от първи сезон и след представяне от страна на Изпълнителя на надлежно оформена фактура и приемо предавателен протокол без забележки.
* Второ междинно плащане в размер на 10% от стойността на договора, платимо в 30 дневен срок, след предоставяне на Възложителя от страна на Изпълнителя на резултатите от втори сезон и след представяне от страна на Изпълнителя на надлежно оформена фактура и приемо предавателен протокол без забележки.
* Трето междинно плащане в размер на 10 % от стойността на договора, платимо в 30 дневен срок, след предоставяне на Възложителя от страна на Изпълнителя на резултатите от трети сезон и след представяне от страна на Изпълнителя на надлежно оформена фактура и приемо предавателен протокол без забележки.
* Окончателно плащане в размер на 40 % от стойността на договора, платимо в 30 дневен срок, след предоставяне на Възложителя от страна на Изпълнителя на резултатите от четвърти сезон, на окончателен доклад с обобщени данни за четирите годишни сезона и след представяне от страна на Изпълнителя на надлежно оформена фактура и приемо предавателен протокол без забележки.

 (3). Плащането се извършва по банков път в български лева, с платежно нареждане по следната банкова сметка, посочена от ИЗПЪЛНИТЕЛЯ:

 Банка:…………..

 IBAN……………

 BIC………………

(4). ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени свързани с посочената от него банкова сметка по ал. 3 в срок от 5 дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

(5). Договорената цена е окончателна и не подлежи на актуализация за срока на настоящия договор. Договорената цена включва всички разходи на изпълнителя за изпълнението на предмета на поръчката.

(6). Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на чл.6, ал.2 от настоящия договор.

 **ІІІ. СРОК И МЯСТО НА ИЗПЪЛНЕНИЕ**

Чл.3. (1). Договорът влиза в сила от датата на подписването му.

(2). Срокът за изпълнение започва да тече от датата на сключване на договора, и в съответствие с изискванията за етапите на изпълнение на отделните задачи, и приключва с изпълнението на всички дейности по договора, като крайният срок е **не по-късно от 28.02.2018 г.**

(3). Междинни срокове и резултати, които се представят под формата на доклади:

**1. Встъпителен доклад**

Представя се до 10 работни дни от датата на сключване на договора за изпълнение на поръчката. Съдържанието на Встъпителния доклад следва да включва:

* Описание на методиката, която ще бъде приложена при провеждането на изследването
* Избор на обекти за изследване от всяка група генератори на битови отпадъци
* План за провеждане на изследването за определяне на морфологичния състав на отпадъците – по обекти, групи генератори, разпределено във всеки един от четирите сезона. Времеви график за провеждане на изследването и съответно график за изготвяне и внасяне на междинните доклади.
* Ресурсно обезпечаване за изпълнение на изследването
* Подход за определяне на относителния дял на генерираните битови отпадъци от оценяваната група генератори на отпадъци към общото количество на генерирани отпадъци за общината.

**2. Междинни доклади.**

В рамките на изпълнението на поръчката следва да се изготвят 3 (три) междинни доклада, съответно обобщаващи резултатите от първите три проведени сезонни опробвания (зимно, пролетно и лятно или пролетно, лятно и есенно). Всеки от докладите следва да бъде изготвен до 1 (един) календарен месец след приключване на конкретното сезонното изследване.

Съдържанието на Междинните доклади следва да включва:

* Описание на хода на изпълнение на обследването;
* Подробни количествени и времеви данни за всяко едно от проведените опробвания, измервания и анализи.
1. **Окончателен доклад.**

Представя се след приключването на последното сезонно изследване, но не по-късно от срока по т. 3 Съдържанието на Окончателния доклад следва да включва:

* Описание на хода на изпълнение на обследванията;
* Подробни количествени и времеви данни за всяко едно от проведените опробвания, измервания и анализи.
* Анализ, обобщаване и статистическа обработка на събраната информация за количествата отпадъчни потоци и резултатите от проведените опробвания за четири годишни сезона.
* Оценка на относителния дял на генерираните битови отпадъци от оценяваната група генератори на отпадъци, към общото количество генерирани битови отпадъци в общината.

 (4). Мястото на изпълнение на договора е територията на Община Русе.

 **ІV. ПРАВА И ЗАДЪЛЖЕНИЯ НА СТРАНИТЕ.**

Чл.4. (1). ВЪЗЛОЖИТЕЛЯТ има право:

1. Да изисква от ИЗПЪЛНИТЕЛЯ да изпълнява в срок и без отклонения съответните дейности съгласно Техническата спецификация на обществената поръчка.
2. Да извършва проверка във всеки един момент от изпълнението на договора относно качество, количество, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.
3. Да уведомява писмено ИЗПЪЛНИТЕЛЯ при установяване на некачествена работа, която не е в съотвествие с Техническата спецификация и с Техническото предложение на ИЗПЪЛНИТЕЛЯ.
4. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

(2). ВЪЗЛОЖИТЕЛЯТ е длъжен:

1. Да заплати на ИЗПЪЛНИТЕЛЯ възнаграждение в размер, при условията и в сроковете съгласно настоящия договор.

2. ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

Чл.5. (1). ИЗПЪЛНИТЕЛЯТ има право:

1. Да получи уговореното възнаграждение при условията и в сроковете, посочени в настоящия договор.
2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

(2). ИЗПЪЛНИТЕЛЯТ е длъжен:

* Да изпълни поръчката качествено и в съответствие с предложеното в офертата му, включително техническото предложение, което е неразделна част от настоящия договор.
* Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

(3). В рамките на поръчката да извърши следните дейности:

**Дейност 1. Събиране и анализ на информация за количествата по отпадъчни потоци.**

В рамките на дейността Изпълнителят следва да изготви, съгласува и представи на Възложителя въпросници, с цел да набере информация като минимум за следните отпадъчни потоци:

1. Смесени битови отпадъци и приравнени към тях производствени отпадъци,
2. Разделно събрани отпадъци
	1. Разделно събрани отпадъци от системите за разделно събиране, в т.ч.:
* Количество разделно събрани отпадъци
* Количества по следните отпадъчни потоци в т.ч.:
* Хартия и картон
* Метал
* Пластмаса
* Стъкло
* Количества предадени за депониране
	1. Отпадъчни материали, събрани от пунктовете за вторични суровини в т.ч.:
* Хартия и картон
* Метал
* Пластмаса
* Стъкло
	1. Отпадъчни материали, предадени от големи търговски вериги или други големи генератори извън описаните по-горе системи в т.ч.:

- Хартия и картон

- Метал

- Пластмаса

- Стъкло

- Хранителни отпадъци

* 1. Разделно събрани зелени и биоотпадъци, в т.ч.:
* Зелени отпадъци
* Биоотпадъци
1. Други смесени отпадъци
* Опасни отпадъци от бита
* Биоотпадъци
* Инертни материали
* Строителни отпадъци от бита
* Излязло от употреба електрическо и електронно оборудване
* След събиране на информацията от страна на ВЪЗЛОЖИТЕЛЯ, същата се предава на ИЗПЪЛНИТЕЛЯ за систематизиране и оценка.

**Дейност 2. Извършване на морфологичен анализ**

**Морфологичният анализ следва да се извърши като се спазват изискванията на Методиката за определяне на морфологичния състав на битовите отпадъци, утвърдена със Заповед № РД-744/29.09.2012 г. на Министъра на околната среда и водите.**

При изпълнение на задачата Изпълнителят следва да извърши пробонабирания от място на съдовете за събиране на отпадъци, респективно съдовете за разделно събиране на отпадъци от опаковки със собствена техника или наета такава.

Обследванията се извършват на площадката на регионално депо Русе. Отпадъците за обработка се събират от контейнерите за събиране на битови отпадъци от съответния тип генератор, както и от съдовете за разделно събиране на отпадъци от опаковки и доставят на регионалното депо от специализирана техника в рамките на организираната система за събиране и транспортиране на битовите отпадъци на община Русе.

Обекти на изследване:

*Смесени битови отпадъци*

Изпълнителят следва да определи основните генератори на смесени битови отпадъци и да състави план за пробовземане. Следва да бъдат ясно дефинирани потоците отпадъци, както и да бъде представена подробна структура на състава на отпадъците, които ще бъдат изследвани. Препоръчва се дефиниране три до четири типа генератори.

Целта е да бъдат определени основните потоци битови отпадъци, за които се предполага, че имат различен състав в резултат от различни генератори или методи за събиране и също така могат да окажат съществено влияние върху общия състав на отпадъците в общината.

В техническите си предложения кандидатите следва да представят свой план за пробонабиране, в рамките на който като първа стъпка следва да бъде определен вида на различните обекти (типове генератори) за изследване чрез стратифициране - разделяне на образуващите отпадъци генератори в характерни групи (страти) със сходни показатели, спазвайки принципите, очертани в Методиката за определяне на морфологичния състав на битовите отпадъци, утвърдена със Заповед № РД-744/29.09.2012 г. на Министъра на околната среда и водите. Следва да се опишат обектите на изследване, които кандидатът предлага да бъдат включени в плана за пробонабиране, вземайки предвид вида на отпадъците, описани в настоящото задание.

Във връзка с цитираната методика, Изпълнителят следва да предвиди извършване на минималния брой проби на сезон, определени за категориите населени места в Методиката за определяне на морфологичния състав на битовите отпадъци, утвърдена със Заповед № РД-744/29.09.2012 г. на Министъра на околната среда и водите.

*Разделно събрани отпадъци от опаковки*

Изпълнителят следва да извърши пробонабиране от съществуващата система за разделно събиране на отпадъци от опаковки.

В рамките на задачата следва да бъде осъществена минимум 1 проба на сезон за всеки от видовете контейнери за разделно събиране на отпадъци от опаковки.

Фракции, които следва да се отчитат при анализа

При анализа следва да се отчитат следните отпадъчни фракции:

* Хранителни отпадъци
* Хартия
* Картон
* Пластмаси
* Текстил
* Гуми – всички видове продукти от гума с изключение на автомобилни гуми
* Кожи
* Градински отпадъци
* Дърво
* Стъкло
* Метали
* Инертни
* Излязло от употреба електрическо и електронно оборудване
* Опасни отпадъци от бита в т.ч.: батерии и акумулатори; абразивни прахове; аерозоли; препарати за почистване на стъкло; белина; препарати за отпушване на тръби; лекарства с изтекъл срок на годност; продукти от автомобили (антифриз, спирачна течност, бензини и др.); разтворители; пестициди; препарати против насекоми; хербициди; торове и др.
* Други

Обемно тегло

Определя се чрез претегляне на средна проба.

Гранулометрия

Чрез сита отпадъка се разделя на следните фракции:

* От 0 до 65 мм.
* От 56 до 150 мм.
* Над 150 мм.

Брой проби

Съгласно Таблица 2.1. от Методиката за определяне на морфологичния състав на битовите отпадъци с оглед на образуваните количества отпадъци на година.

Допълнително кандидатът следва да представи броя проби, които предвижда да извърши за всеки един от обектите за изследване (страти), определени по отношение набирането на

информация за смесени битови отпадъци и приравнени към тях производствени отпадъци (в рамките на Дейност 1)

* Да отстрани за своя сметка допуснатите недостатъци, грешки и установени пропуски в процеса на изпълнението на договора, ако такива бъдат констатирани в срока по чл.3, ал.2 за съответната дейност, както и да изпълнява всички нареждания на ВЪЗЛОЖИТЕЛЯ по предмета на договора.

12. (1) Изпълнителите сключват договор за подизпълнение с подизпълнителите, посочени в офертата.

(2) В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.

 **V. ПРЕДАВАНЕ И ПРИЕМАНЕ НА ИЗПЪЛНЕНИЕТО**

Чл.6. (1). Приемането на извършената работа по чл.1 от настоящия договор се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

(2). Приемането на работота по настоящия договор се удостоверява с подписване от лицата по ал.1 на двустранен приемо-предавателен протокол/и за изпълнените дейностите по договора.

(3). ВЪЗЛОЖИТЕЛЯТ приема и/или връща с писмени указания на ИЗПЪЛНИТЕЛЯ изготвените доклади (встъпителен, междинни или окончателен) в срок от 5 работни дни, считано от датата на получаването им в деловодството на Община Русе. В случай на връщане на доклада на ИЗПЪЛНИТЕЛЯ, ВЪЗЛОЖИТЕЛЯТ писмено указва констатираните недостатъци и определя срок за отстраняването им.

(4). Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

 **VІ. НЕУСТОЙКИ.**

Чл.7. (1). При неизпълнение на задължение по настоящия договор, неизправната страна дължи на другата обезщетение за причинени вреди, при условията на действащото българско гражданско и търговско законодателство.

(2). При забава за завършване и предаване на работата по чл.1, ИЗПЪЛНИТЕЛЯТ дължи неустойка в размер на 0,5 процента от общата цена с ДДС по чл.2, ал.1 за всеки просрочен ден. Неустойката се удържа от окончателното плащане по настоящия договор, което Възложителят следва да извърши към Изпълнителя.

(3). При неизпълнение на задължение по настоящия договор, неизправната страна дължи на другата обезщетение за причинени вреди, при условията на действащото българско гражданско и търговско законодателство.

 (4). Дължимата неустойка по предходната алинея не лишава Възложителя от възможността да търси други обезщетения и/или да се възползва от други възможности, предоставени му от закона.

 **VІІ. НЕПРЕДВИДЕНИ ОБСТОЯТЕЛСТВА**

Чл.8. (1). Страните по настоящия договор не дължат обезщетение за претърпени вреди и загуби в случай, че последните са причинени от непреодолима сила.

(2). В случай, че страната, която е следвало да изпълни свое задължение по договора е била в забава, тя не може да се позове на непреодолима сила.

(3). Страната, засегната от непреодолима сила е длъжна да предприеме всички действия с грижата на добър стопанин, за да намали до минимум пенесените вреди и загуби, както и да уведоми писмено другата страна в срок до 3 дни от настъпването на непреодолимата сила. При неуведомяване се дължи оезщетение за настъпилите от това вреди.

(4). Докато трае непреодолимата сила, изпълнението на задълженията на свързаните с тях насрещни задължения се спира.

 **VІІІ. ПРЕКРАТЯВАНЕ НА ДОГОВОРА**

Чл.9. (1). Настоящият договор се прекратява:

1. По взаимно съгласие между страните, изразено в писмена форма.
2. При виновно неизпълнение на задълженията на една от страните по договора – с10-дневно писмено предизвестие от изправната до неизправната страна.
3. При констатирани нередности и/или конфликт на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.
4. С окончателното изпълнение на договора.
5. Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

(2). ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. Забави изпълнението на някое от задълженията си по договора с повече от 10 работни дни;

2. Не отстрани в разумен срок, определен от ВЪЗЛОЖИТЕЛЯ, констатирани недостатъци;

3. Не изпълни точно някое от задълженията си по договора.

4. Използва подизпълнител, без да е декларирал това в офертата си, или използва подизпълнител, което е различен от този, който е посочен в офертата му.

5. Бъде обявен в несъстоятелност или когато е в производство по несъстоятелност или ликвидация.

(3). ВЪЗЛОЖИТЕЛЯТ може да прекрати договора едностранно с 10 – дневно предизвестие, без да дължи неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършеноти от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

 **ІХ. ЗАКЛЮЧИТЕЛНИ РАЗПОРЕДБИ**

Чл.10. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

Чл.11. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

Чл.12. Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

Чл.13. За всички неуредени в този договор въпроси се прилагат разпоредбите на действащото законодателство.

Чл.14. Нито една от страните няма право да прехвърля правата и задълженията си, произтичащи от този договор на трета страна, освен в случаите предвидени в Закона за обществените поръчки.

Неразделна част от настоящия договор са:

1. Техническа спецификация;
2. Техническо предложение за изпълнение на поръчката;
3. Ценово предложение.

Настоящият договор се състави в три еднообразни екземпляра - един за ИЗПЪЛНИТЕЛЯ и два за ВЪЗЛОЖИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

**ПЛАМЕН СТОИЛОВ**

*Кмет на Община Русе*

 **САБИНА МИНКОВСКА**

*Началник отдел ФС*

**Съгласували,**

**Наталия Кръстева**

*Зам.- кмет КД*

**Страхил Карапчански**

*Зам.- кмет ЕР*

**Никола Кибритев**

*Директор на Дирекция ЕР*

**Емилия Пенева**

*Директор на Дирекция ФСД*

**Соня Станчева**

*Директор дирекция ПД*

**Иван Минчев**

*Началник на Отдел ОП*

**Милена Трифонова**

*Главен юрисконсулт в Отдел ПНО*

**Изготвил,**

**Моника Петрова**

*Младши експерт дирекция ЕР*